
POTU YELACEN 


O Volapiikaflens valopo! 

Yelacen suvo pagebon as pot lonedik tefii desins gudik. As sam, cifal 
siom, das iin paset anekalom boso kadami Volapiikanefa, do sotom 
dilekon oni ma § 3.1 statudas Volapiikanefa. Kadam binon stid zesiidik e 
veiitik i nu: iin tim, ven no plu komipobs ad siiadiikbn menefi, das 
Volapiik soton vedon “kosadamedom beviinetik valemik vola”, asa nog 
apenoy iin 1934. Nutimo steifobs ad laidabiniikon Volapiiki asa piiki 
nog pageboli. 

Kadam ma § 5.2 statudas binadon me limans jol, e cifef stida at me 
limans kil, efe: cifal, vicifal e guvan. Nutimo ye no plu labobs guvani. 
Bal calajafas guvana binon redakam gaseda obsik: Vog Volapiika. Biifi- 
ko jaf at paduinon fa cifal. Ba omogos, das ek kadamanas votik okanon 
liisumon bligadi at. 


Kliilos, das kadamans vilofons ad dedietbn bosi tima e fagas onsik 
Volapiike, e dido atos ajenon iin paset ed i jenon nutimo. Iba valans 
kadamanas nu dabinolas binons mens visedik e duinafagik, labons i 
bligadis votik modik. Kludo no daloy speton, das ai gebidons pro kuda- 
dins Volapiikik. tin yel komol cifal desinom ad vatalon, bn mod kinik 
okanoy-la frutidon gudikumo kadami. 


tin yel pasetik Volapiikanef ageton vicifali nulik: Daniel Moms of e 
kadamani nulik: Igor Wasilewski, bofans mens vemo jafadiks. Binobs su 
veg gudik. Laisteifobsos ad geton kadami vo 
jafidiki iin yel nulik! 

Yel: 2016 blinonos valanes labi, beni, e benoseki 



tefii zeils oksik! 

KONSALS GRAMATIK 

fa Dr. Arie de Jong 

pekobiikols fa Brian R. Bishop, Leigh-on-Sea, Linglan, setul 1979 

FONUN 

Ven ajafob me larn Volapiika, alabob benofati gretik, das agespodob ko 
dokan ,Arie de Jong’ it. Abegespikom lolofiko e ziliko sakis obik, ed akipedob 
bledis at kalofiko. 

Cedob osi dini gudik, das i votans kanonsos larnon medii vobod at, klu 
ekopiedob setratis tefik, kels ofovons. Ob it epenob tiadis; dats binons ets 
penedas. 

* * * 

4.9.1952 

FOMS DIFIK VOLAPUKA 

Volapiik was invented in 1979. On the occasion of the second Volapiik 
congress in 1887 some alterations in Volapiik were made which were 
improvements indeed. Unfortunately, however, this opened the door to more 
alterations, with the consequence that nearly every country put forward its own 
suggestions. 

In 1889, against Schleyer’s will, a third Volapiik congress was held in Paris 
and equally against his will alterations were made to Volapiik. To satisfy some 
people’s desire Schleyer himself started to alter his Volapiik. 

Chaos ensued and many people turned away from Volapiik. The supporters 
who remained faithful to Schleyer had a Volapiik Academy which had been 
founded in 1887 and is still existing now. 

The deserters of Paris also continued the Academy, besides the acknow¬ 
ledged one (naturally against Schleyer’s will), under the name of „Kadem 
beviinetik Volapiika”. The members of this Academy now made a new world 
language: “Idiom neutral” and changed the Academy’s name in “Akademi 
intenasional de Lingu universal”. 

In 1910, however, the deserters quitted this language too and propagated 
“Latino sine flexione”, changing the Academy’s name in “Academia pro 
Interlingua”. And now, since Peano’s death, this movement is also dying out, I 
believe. 

With the course of events as outlined above, I could not be at peace and I 
spent about ten years in revising thoroughly both Grammar and Vocabulary. I 
accomplished all this in the greatest reverence for Schleyer and after the revised 
Volapiik had been approved of by the Academy I laid it down in my two 
works: the Vocabulary and the „Gramat Volapiika”. 

So there don’t exist several Volapiik dialects; the revised Volapiik remains 
Schleyer’s Volaptik. 

22 . 9.1952 

The gutteral sound ch was done away with at the first revision already, e.g.: 
hem (chemistry) became kiem. 

The „r” was used again. 

At the last revision menad (mankind) became menef jeval (horse) became 
jevod. 

Many proper names of countries were altered: e.g. Tdl (Italy) became 
Litaliydn , Nelij (England) Lingldn, Bodigdn (Portugal) Portugdn, Melop 
(America) Merop , U.S.A. = Lamerikan (Tats pebalol Lamerikana), Brazil = 
Brasilan (Tats pebalol Brasilana). 

Indeed the prefixes a, a, o were used for nouns also, but now are attached to 
nouns and adverbs indicating time only. Vide e.g. in „Short Grammar”. 

8 . 9.1952 

SOLAPLEK 

El „Fat obas”, pelautol in Volaptik rigik fa ,Johann Martin Schleyer’. (L. 
yelodi 6-id ela ,Weltspracheblatt' 1886 .August’ ,Nr’ 68 p. 294). [Vodas sokol 
vokats poso pepenols medti vokatamal pepenons balido medii siimbols, in kels 
flan nedetik labon blegodi as }. ] 

„Plek Solala”, pelautol in Volaptik pos revid balid fa Johann Martin 
Schleyer’. (L. eli .Mittlere Grammatik der Universalsprache Volapiik’ ,Neunte 
Auflage’ fa Johann Martin Schleyer’ 1888 p. 56). 

O Fat obas, el in sills! paisaniikomoz nem ola! Komomoz lekindn ola! 
Jenomoz vil ola, dslik in sill, i su tall - Bodi delik obsa givolds obse 
tudel! Efdgivolds obse debis obas, as id obs aifogivobs debeles obas! E 
no nindukolos obis in teniidi, sod aidalivolos obsi de bad! Jenosod! 

Solaplek, kel ma ,L. Couturat’ e ,L. Leau’ (.Histoire de la Langue Univer- 
selle’, .Deuxieme tirage’ 1907 p. 141) petraduton fa Johann Martin Schleyer’ 
se vodem latinik (pos revid telid). 

O Fat obas, kel binol in sills, paisaludomoz nem ola! Komonidd 
monargdn ola! Jenomoz vil olik, as in sill, i su tal! Bodi obsik vddeliki 
givolds obes adelo! E pardolos obes debis obsik, as id obs aipardobs 
debeles obas. E no obis nindukolos in tentadi; sod aidalivolos obis de 
bad. Jenosod! 

Solaplek pelautol fa ,Dr. Arie de Jong’ in Volaptik pos revid kilid. 

O Fat obas! kel binol in sills! Nem ola pasaludiikonbd! Reigbn ola 
kdmondd! Vil olik jenonod, asa in sill, i su tal! Givolds obes adelo bodi 
aldelik obsik! E pardolos obes debis obsik, asa i obs pardobs debanes 
obas! E no blufodolds obis, ab liviikolds obis de bad! So binosos! 

5 . 7.1953 

E.A; U.U 

Els „e” ed „a”, „u” ed „ii” binons konyuns. „E” ed „a” sinifons: .and’ ed 
„u” ed „ii”: ,or’, ab „a” ed „ii” tefons yegis u posodis otis. Fat e mot binons 
pals. Hipal ii fat. Jipal ii mot. .Victoria’: jireg Linglana a jilampor Lindana. 
If dotoy, kiniki konyunas at mutoy gebon, valoyos elis „e” ed „u”! 

GIVON, GEVON 

..Givon” e „gevon”. Givoy yegis. .John’ agivom buki sore okik. Gevoy 
diniti .gitodi’,... Diplom at gevon ome gitodi ad tidon. 

NUM. NUM 

„Num” e ..niim”. Num lodanas ela .London’ binon vemo modiko gretikum 
ka ut ela .London’. Niim = serial number. Sedob ole niimi: 2 yeloda kilid 
gaseda Volapiikik. Yelod bal gaseda obsik binadon me niims 6. 

ATOS 

„Atos” binon fom neudik ela „at”. „At” tefon yegis, ed „atos” samo notodi. 
Egivob ome alis (bukis at .pledadimis at, ...). Man binom jukel; esagob ole 
pluna atosi. 

DU. DU 

„Du" binon konyun, e „du-” prapod. Agolom mo e ge, du astebob su stul 
seadolo. Kosomiko men vobom dii del, e slipom dii neit. 

DAS. DAT 

„Das” e „dat” binons konyuns. (dat = ko disein, das ...). Sagob, das binom 
tifan. Ekonob ome jenoti, dat osevom, kisi amutom dunon. 

BO 

„Bo”. Vod at kanon patraduton tobo in Linglanapiik. In Nedanapiik = ,wel’, 
in Deutanapiik = ,etwa’. Sinif in Linglanapiik binon: somewhat positively. 
Samo: Odunob bo osi = I’ll do it all right. 

FOMAM VOD AS VOLAPUKIK 

.Schleyer’ no egebom metodi patik ad fomon vodis Volapiikik. Klu 
edunom boso viladiko. Evalom ed emekorn so vodis Volapiikik te ad fasiliikon 
memidi. Demii kod at evalom stamadis modikiin Vpa se piiks Yuropik. 


binadon 

= to consist of 

memidon 

= to bear / keep in mind 

dinit 

= dignity 

mo e ge 

= to and fro 

gitod 

= competence, power 

pluna 

= more than once 

jenot 

= event 

stamad 

= word stem 

lodan 

= inhabitant 

viladik 

= arbitrary. 


Pofovon, 

BLOF - dil balid 

fa Frank Roger (tiad rigik: The Confirmation’), petradutol fa Hermann Philipps 

Hiel John Barrymore aloukom kapi de buk okik ed adalogom rietalina- 
gloki oka. Nog minuts foldeg e lul, jus tren orivon zeilopi. Deto akanom 
loegon beifliton lanodi, nekleiliko logadiki dub lulit pluikol. Odagos, ven tren 
ovegon ini finastajon oka. 

Donu agleipom buki oka, ab amoseitom oni, posa ireidom padis nemo- 
dik. Lekoned iprimon nitediko, ye anu anauton omi. Aluodukom kupali oka 
lu nemodiks trenatavans votik zu om. Ebo visu om aseadof vom redaherik, 
kel mu kupaliko aklavof nunis ini telefonom polovik oka. Etflanu om abinom 
man baldilik, kel alenlabom klotemi vonadavogadik asvo de filmot Lameri- 
kanik se yels: 1950 < pisumoli. Areidom gasedi ed alabom stibi vu doats; 
nendoto ablumom ad bejafon krodavodarati. 

Fagikumo ve seadops alogom yuniki namani lunaherik, kel alenlabom 
jiti brefaslivik ko sumbolamak levielik musiganefa di ‘rock’. Logs oma tio ai 
afarmons, ed adalilom musigi de lilaliloms oka, jiniko zuadi no sevedolo. 

Asakom oke, seku kod kinik posods at tu zadelaneit avilons tavon lu zif 
so soalofik as Primrose Creek in plodazilak ela New Lincolnshire. Plu u las 
ispetom ad binon tavan balik in tren at. Posods kil et - e fumo tavans votik 
in trenavabs votik - bo no isludons ad gebon treni ot, bi iperons-la toodana- 
dalazoti okik, asa om. (No idrinom spitinis du yels modik, e no avilom 
mebon sokodi mijenotas dub lalkohol akodolas, kels ilabons as sek fikulis 
so modikis pro om.) E nendoto abinons is demu kods vemo distiks, kas om: 
nu ziom Jeremy edeadom, das om e sors tel okik isludons ad yufon turno 
ziani Valerie du tim fikulik at, duba ablibons po of tu vigafin telid alik. 

Kins ufo posods at abinons-li? Desinis kinik alabons-li? Donu astudulom 
vomi, kel ai nog logetof lu skrin telefonoma ofik. Asevedof-li komi omik? Ko 
kin aspodof-li, e do kis-li? 

Atefidof-li ko mens tel et? Kis ikobukon-li etanis is? Adabinos-li dunot 
kobadik bevu etans on mod seimik? Ed on mod kinik atos atefon-li omi it? 
Tikad ot - do abinon te magalod nensiamik - ajinon lu om as meditabik. No 
akanom dunon dinis modik votik, bi tu adagos ad lelogon lanodi, e loliko 
iperom nitedi tefu buk okik. 

Ebo tano vom alologof de telefonom oka, jiniko do seimikos tikolo. 
Logeds oda adrefons odi du brefupil, e tano aluodukof logedi oka donu lu 
skrin smalik. Baldilan ajedom flanio gasedi okik, aloadom, ed agolom lu 
prifet. Hiyunan jiti brefaslivik lenlabol amaifukom logis e zao alogom omio. 

Val at ajenon-li fado? Vom esuemof-li, das itikom do of - e das alece- 
dom manis tel et miniludikis? Agesteigof telefonomi ini saked oka ed aflekof 
kapi lu man baldik de prifet gekomol. Hiel John avipom ad kanon sevon 
utosi, kelosi ipenof. E kikodo elabof-li logakosami ko baldilan et? Igidetom- 
li? Alabons-li is desini kobadik on mod seimik? 


Fovot ofovon. 

brefiipil short moment, kurzer Moment, momento breve 
klavon to type, tippen, typar; 

krodavodarat cross-word puzzle, Kreuwortratsel, cruciverbo; 
levielik garish, grellbunt, stridente; 
logakosam eye contact, Augenkontakt, contacto de oculos; 
spitins alcoholic beverages, Spirituosen, bibitas alcoholic; 
sumbolamak logo, Markenlogo, symbolo de marca; 
telefonom polovik mobile phone, Handy, telephono mobile; 
toodana-dalazot driver's licence, Fuhrerschein, permisso de conducer; 
trenatavan (train) passenger, Zugreisender, viagiator (ferroviari); 
turno by turns, abwechselnd, alternate; 
vonadavogadik old-fashioned, altmodisch, foris de moda. 


KAT BLOVIK 

fa Hagiwara Sakutciro, 1917, de Yapanapiik petradutol fa Danny Zhang , 2015 

Gudos ad lofon lezifi jonik at. 

Gudos ad lofon bumotis lezifa jonik at. 

Ad flagon vomis gudalik valik, 

Ad flagon lifis liixiiodik valik, 

Gudos ad begolon siitis noidik valik in lezif at, 

Su siits so stanons keds celabimas, 

Su ons so kanitons spars nenumovik. 

Ag! slipoy so takediko neito in lezif somik, 

Yufii kat blovik te bal. 

Yufii kat konol jenotemi menas liedik. 

Yufii jad blovik, fulik me flag obsik e fred yumadol. 
Jadi somik flagolo, 

Igo un dels flodol, pro obs eli ,Tokyo’ lofols, 
Len vol to utop semik, koldiko, 

As men lubegol et, drimon-la? 



NEN HAD 

fa Be; Dao (logolsos eli "https://en.wikipedia.org/wiki/Bei_Dao"), 
de tsyin petradutol fa Danny Zhang, 2015 


Kol vol at, 

Ai binob foginan. 

No suemob piiki onik. 

No suemon seili obik. 

Ut, keli tokobs, 

Binon te nestiim, 

Asva kolkomobs-la in lok. 


Kol ob it, 

Ai binob foginan. 
Dredob demii dag, 

Ab me kop obik, 

Vitob liti se litom balik. 
Jad binon oba lofab, 
Lad binon oba hetab. 

Dakosadalitom bisarik 

Pepenonfa 'Daniel Morosof 

Stud Volapuka koedon dasevon dibatikumo noe yufapuki jonik 
at, abi motapuki lonik sa bisarotis vola lolik. Bu brefup ekupob, das 
Volapuk labon subsati "bukitifan", kel kaladon tifani ma yeg tifa, e 
nu sevob, das Rusanapuk labon subsati tefik (efe 'knigokrad'), keli 
vodabuk igo bal no nog ninadon (saitob tiadi bal se 'Tula': gased 
Rusanik: "To 'Tula': zif Rusanik < bukitifan pedafanom"). 

I lunupo avatalob difi binalik vu "bukiselan" (Rusanapuko: 
'knigoprodavec') e "bukatedan" (Rusanapuko: 'knigotorgovec'). 
Nitedosov, kisi akanomov sagon 'Plato' tefu dist vu binat bukiselana 
e binat bukatedana? Bo Vona-Grikanapuk no agevon kurati somik. 

(Vu klams penob, das bai ced obik, bukatedan kanon noe selon, 
abi remon bukis. Bo bukatedans anik dalabons bukiselidopis modik 
sa bukiselanis onsik. Dist kion!) 

Vod votik, sevabo "dakosadalitom", ememukon obi, das bu 
lunup (bua timad bevuresodik aprimon) ireidob in gased seimik do 
"dakosadalitom tuigagik" (logolsos magodi tefik po yeged at!). Asa 
memob, nunodan apenon, das dakosadalitom et ajafidon in Ian 
semik. 

Tiket ad logedon donu fotografoti dakosadalitoma nekosomik et 
isuikon po ob, ireafob ini nitedal gretik, ivisitob bevuresodatopis 
modik, e fino atuvob oti. Ekliilados, das nunodan boso apolon, bi yeg 
et no jafidon as dakosadalitom, do jafidon as lekanot. 

Jenofiko dakosadalitomabim (el 'Traffic Light Tree') binon me- 
bamal baitimadimik in stul: 'pop-art', pejafon un yel: 1998 < fa 
'Pierre Vivant': skulturan Fransanik, pepladon uto, ko bim buato lifik, 
kel demu toodamotoravaps adeidasagikon, piplanon. Bima-mebamal 
et binu dakosadalitoms jafidik veldeglul e labu geilot mo mets jol 
itopon nilu 'Canary Wharf' to 'London': cifazif Linglanik, e poso 
pafeapladon ini top nilu maket di 'Billingsgate'. 

On yel: 2005 < adasakoy toodanes Britanik do vegatravarop ni- 
tedikun. Astunukos neki, das po vogodam vegatravarop ko dakosa¬ 
dalitomabim agaenon. 

Dakosadalitomabim it vero jenofimiko magulon stuki bimik. Len 
tuig alik bima et dakosadalitomils as bleds lagons, kels flamulons 
sokaleodiko me kols natofik a natiks, sevabo: redik, grunik e yelovik. 

Ye bim et no labon rouli jafidik, bi etopon vu bims natik tel zanodu 
"nisul" nen toodavegs (i nu topon fagu toodavegs). Votukam maletas 
dakosadalitomilik padunon te ad zeils jonavik, sumbolon lifi jafedik 
to 'London' e yofon beigolanis sa toodanis beivabol. 

Hiel 'Pierre Vivant' ajafom modadilo in Linglan. Vobots omik 
suvikuno pemekons su suts u su fels medu proyekaparats e 
pekipedons te sui fotografots. Spelob, das jafan at oblebomos famik 
- pu bevu Volapukans lit, kels reidons laiduliko eli "Vog Volapuka". ■ 



binat (ma tikamagota-teor fa 'Plato') Form, Urbild, archetypo; 

dakosadalitom traffic lights, Verkehrsampel, lumine de circulation; 

deidasagikon to desiccate, vertrocknen, exsiccar se; 

logedon to look at, anschauen, reguardar; 

memukon to remind, gemahnen, rememorar; 

pu at least, wenigstens, al minus; 

tiket (sudden) idea, Einfall, idea subitanee; 

toodamotoravaps exhaust fumes, Autoabgase, gases de escappamento; 
vegatravarop crossroads, StraRenkreuzung, cruciata (de vias). 


KORAKOTS TEFU GASED DEKULIK AYELA 

Pad balid gaseda: THE OSCOLARS -> THE OSCHOLARS 













